Държавен вестник, бр. 104, 2023 г., стр. 23

БРОЙ  104	
Д Ъ Р Ж А В Е Н  В Е С Т Н И К 	
СТР.  23  
Доколкото в ал. 1, чл. 206 ИК е установе­
но принципното законодателно разрешение 
относно приложимите алтернативно способи 
на гласуване и следващата ал. 3 от същия 
чл. 206 ИК е част от уредбата на един от тях, 
а разпоредбата на чл. 212, ал. 5 (в допуснатата 
за разглеждане част, в контекста на изтъкна­
тата от вносителя свързаност с чл. 206, ал. 1) 
предвижда изключение от общото правило, 
Конституционният съд следва най-напред да 
обсъди съответствието с Основния закон на 
принципното законодателно разрешение така, 
както то е оспорено: чл. 206, ал. 1 в частта 
„може по свой избор да“ и „с хартиена бюле­
тина или“ и допълващата уредбата на един 
от способите в чл. 206, ал. 3 ИК.
Гласуването с бюлетина за машинно гла­
суване е въведено с приемането на ИК през 
2014 г. (обн., ДВ, бр. 19 от 5.03.2014 г.). С 
разпоредбата на чл. 206, ал. 1 ИК е предос­
тавена възможност в избирателната секция 
избирателят да може по свой избор да гласува 
с хартиена бюлетина или с бюлетина за ма­
шинно гласуване. През 2021 г., с промените в 
ИК (обн., ДВ, бр. 36 от 2021 г.) е въведена раз­
поредба, която определя способа на гласуване 
еднозначно и избирателят няма възможност 
да избира начина на гласуване в избирател­
ната секция. Предвидено е гласуването да 
става единствено с бюлетина за машинно 
гласуване освен в случаите по чл. 212, ал. 5 и 
чл. 269 ИК. След приключване на гласуване­
то секционната избирателна комисия (СИК) 
отчита резултатите от машинното гласуване 
в избирателната секция чрез отпечатване на 
протокол от системата (чл. 271, ал. 1 ИК). Това 
гласуване с бюлетина за машинно гласуване 
по смисъла на измененията в ИК през 2021 г. 
е предвидено като вид електронно гласуване 
(машинно гласуване), което използва техно­
логия за гласоподаване с електронни средства 
(машини) в контролирана среда.
С последните изменения в ИК (обн., ДВ, 
бр. 104 от 2022 г.), в частност с разпоредба 
на чл. 206, ал. 1, така, както е оспорена, се 
възстановява възможността за избирателя да 
определи алтернативно за себе си способа на 
гласуване – да гласува с хартиена бюлетина 
или с бюлетина за машинно гласуване, как-
вато възможност е изключена в случаите на 
чл. 212, ал. 5 и чл. 269 ИК. Предвидено е също 
така, че след приключване на гласуването 
СИК отчита резултатите от машинното гла­
суване, като преброява отделно бюлетините 
от машинното гласуване (чл. 271, ал. 1 ИК).
Кодексът изрично предписва, че „гласу­
ването с бюлетина за машинно гласуване е 
равностойно на гласуването с хартиена бю­
летина“ (чл. 206, ал. 2 ИК). Разпоредбата на 
чл. 3, ал. 2 ИК постановява, че „всеки изби­
рател има право на един глас“, а разпоредбата 
на чл. 206, ал. 3 ИК – че „избирател, който 
гласува с бюлетина за машинно гласуване, 
не може да гласува с хартиена бюлетина“. 
Доколкото ИК не предвижда различна тежест 
на гласовете, подадени от избирателите чрез 
хартиена бюлетина, и гласовете, подадени 
от избирателите чрез бюлетина за машинно 
гласуване, а установява точно обратното общо 
правило в чл. 206, ал. 3 ИК, и са създадени 
законови гаранции срещу произволна намеса 
при който и да било предпочетен способ на 
гласуване, в независимото формиране и из­
разяване на волята на всеки избирател, което 
е ядрото на избирателното право, не може 
да се приеме твърдяното от вносителя, че е 
налице нарушаване на равното избирателно 
право. И в двата случая избирателят гласува 
пряко с бюлетина, която се попълва лично от 
него, и на двата способа на гласуване законо­
дателят признава еднаква правна значимост и 
тежест в изборния процес. Оспорените части 
от разпоредби на чл. 206, ал. 1 ИК осигуряват 
еднакво възможност на гражданите според 
свободно формираната им воля да напра­
вят избора си за начина на упражняване на 
тяхното активно избирателно право между 
гласуване с бюлетина за машинно гласуване 
или с хартиена бюлетина.
Бюлетината за машинно гласуване е про­
ектирана по същия начин както хартиената 
бюлетина, като Централната избирателна 
комисия (ЦИК) утвърждава образеца на 
бюлетината (чл. 212, ал. 3 ИК). По същество 
бюлетината за машинно гласуване представ-
лява пренасяне и визуализиране на текста 
от хартиената бюлетина върху електронен 
носител. За съответния вид избор се създава 
обща бюлетина върху визуален или тактилен 
терминал, на която гласоподавателят отбе­
лязва по еднозначен начин своя вот (чл. 212, 
ал. 2 ИК). В допълнение, важно е да се от­
бележи, че разпоредбата на чл. 206, ал. 4 ИК 
предвижда, че за гласуването с бюлетина за 
машинно гласуване се прилагат съответните 
правила, които се отнасят до гласуването с 
хартиена бюлетина. В този смисъл и в двете 
хипотези избирателят гласува с бюлетина по 
утвърден от ЦИК образец, която е с идентич­
но съдържание и не се различава по своите 
видими реквизити (чл. 212, ал. 3 ИК).
Идентичен е и начинът на преброяване и 
отчитане на бюлетините – при гласуване с хар­
тиени бюлетини преброяването се извършва от 
СИК. Подобно е законодателното разрешение и 
при гласуването с машина – чл. 271, ал. 1 ИК 
предписва, че СИК преброява бюлетините от 
машинното гласуване и така отчита резултати­
те от машинното гласуване. И в двата случая 
съгласно промените в Кодекса през 2022 г.
(обн., ДВ, бр. 104 от 2022 г.) СИК преброява 
и отбелязаните преференции върху бюлетина­
та и тя е тази, която установява резултатите 
от гласуването с хартиените бюлетини и от 
машинното гласуване и съставя протокол за 
това. В допълнение съдът посочва, че съгласно 
чл. 268, ал. 4 ИК визуализираният на екрана 
на устройството глас на избирателя се „за­